Atenție, șoferi! Se închide circulația pe podul peste Someș din Dej. Rute ocolitoare.
Trafic închis pe drumul DN1C – podul peste Someș din Dej, sâmbătă seară. Ce rute alternative pot fi folosite?
Se închide circulația pe podul peste Someș din Dej. FOTO: Google Maps
Instituția Prefectului județului Cluj anunță restricții de circulație, sâmbătă noapte, pe podul peste Someș din municipiul Dej. Șoferii sunt sfătuiți să folosească rutele alternative pentru deplasarea spre Bistrița-Năsăud, respectiv spre Baia Mare.
"În atenția publicului care se deplasează rutier pe sectorul de drum DN1C – podul peste Someș de pe raza municipiului Dej, în intervalul 9 martie, ora 22 - 10 martie, ora 6, traficul va fi închis urmare a lucrărilor de reabilitare a structurii!
În acest context, recomandăm utilizarea rutelor alternative după cum urmează:
- Pentru ruta spre Bistrița-Năsăud, se va utiliza sectorul de drum DJ161D și DJ172F. (Mica - Sânmărghita - Braniștea - Beclean)
- Pentru ruta spre Baia Mare, se va utiliza (Cetan - Vad - Fodora)
Rugăm conducătorii auto să manifeste prudență și să respecte indicațiile rutiere!", a transmis sâmbătă Instituția prefectului județului Cluj.
Citiți monitorulcj.ro și pe Google News
CITEȘTE ȘI: